《我思古人答焦千之伯强》
宋代·王令

我思古人兮，不古今之异时。
生兹世之谁期，欲勿思而奈何。
独斯人之不见，聊永怀而自歌。
乐吾行之舒舒，忘兹世之汲汲。
睇万里以自惊兮，岂宁俯以效拾。
载重道远兮，予欲行而谁与。
累九鼎以自重兮，顾尪羸之弗举。
矫身以为衡兮，权世之重轻。
广道以为路兮，听人之来去。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。